**Minőségjelentés**

**Nettó fakitermelés (OSAP 1257)**

1. **Általános információk:**

Adatszolgáltatók meghatározása: állami erdőgazdaságok[[1]](#footnote-1) és egyéb erdőgazdálkodók

Kijelölt adatszolgáltatók száma: 1545

Tényleges adatszolgáltatók száma: 953 (62 %)

Elektronikus beérkezés száma/aránya: 953 (100 %)

Nullás adatszolgáltatók száma: 522 (34 %)

A kérdőív adathelyeinek száma: 240

Adatgyűjtés módja: kombinált (az állami szektorra nézve teljeskörű, a magán erdőgazdálkodók esetében mintavételes)

Gyakorisága: éves

Tárgyidőszak: 2021.

Beérkezési határidő: 2022. március 17.

Tervezett publikálás időpontja: 2022.október 1.

1. **Az adatgyűjtés tárgyidőszaki minősége**
	1. **Megbízhatóság**

A megbízhatóság növelése érdekében a mintavételezési eljáráson a korábbi időszakhoz képest a következő változtatásokat hajtottuk végre:

* Az évenként változó helyett állandó mintát jelöltünk ki. Ezt az indokolta, hogy a tervezett fahasználatok nyilvántartása alapján az adott évben ténylegesen fakitermelést végrehajtó erdőgazdálkodók köre (vagyis az alapsokaság) csak nagy bizonytalansággal terhelten volt becsülhető, így a nullás adatszolgáltatások számát nem lehetett jelentősen csökkenteni. Az állandó minta további előnye, hogy az adatszolgáltatók megfelelően el tudják sajátítani az adatszolgáltatáshoz szükséges módszertant, ami által a megbízhatóság nő. A mintavétel állandósága nem jelenti azt, hogy az adatszolgáltatók évről-évre teljesen azonosak, hiszen egyes erdőgazdálkodók erdőgazdálkodói jogviszonya megszűnhet, más természetes vagy jogi személyek pedig erdőgazdálkodóvá válhatnak. Az adott időszakban az Erdőgazdálkodói Nyilvántartásban bekövetkező változásokat a minta évről-évre való részleges megújításával, a Nyilvántartásból (és így a mintából) kikerülők helyett más erdőgazdálkodók kijelölésével szükséges nyomon követni.
* A kombinált súlyozatlan rétegzett mintavételt az előző időszaktól eltérően hajtottuk végre:
	+ Az állami szektorra (ideértve az állami erdőgazdaságokon kívül, a Nemzeti Park ill. a Vízügyi Igazgatóságokat) nézve a mintavételt teljeskörűen végeztük.
	+ Az elhanyagolhatóan kis erdőterületet kezelő közösségi és magánszektort összevontan kezeltük (továbbiakban: magánszektor), és – 2 és 800 ha közötti üzemméret esetén – üzemméret szerint rétegzett súlyozatlan mintavétellel mintáztuk. Az egyes rétegekhez tartozó üzemméret kategóriákat és mintanagyságokat előzetes tanulmány alapján határoztuk meg (2-35 ha; 35-140 ha; 140-800 ha). A 2 ha alatti üzemméretű erdőgazdálkodókra a mintavétel nem terjedt ki, a 800 ha feletti üzemméretű erdőgazdálkodók pedig teljeskörűen bekerültek a mintába.
* A mintanagyságot az előző évekhez képest jelentős mértékben növeltük. Ezáltal lehet ugyanis kompenzálni az állandó mintával együttjáró nullás adatszolgáltatások nagy számát. Meg kell említeni ugyanakkor, hogy – ahogy arról feljebb már szó esett – a nullás adatszolgáltatások száma a korábbi években is viszonylag magas volt ahhoz képest, hogy a fahasználati tervek figyelembe vételével történt a minta kijelölése.

A beérkezett adatokból statisztikai értelemben vett megbízhatóságot (konfidencia intervallumot) csak az Országos Erdőállomány Adattár tárgyévi zárása után lehet számolni, ahhoz ugyanis ismerni kell a tárgyidőszakban fakitermelést végző erdőgazdálkodók számát. A konfidencia intervallumokat a tárgyévre vonatkozó statisztikai közleményekben mutatjuk be.

**Indikátorok:**

**Egység szintű súlyozatlan beérkezési arány** (beérkezett kérdőívek száma/összes adatszolgáltató): 62 %

**Tétel szintű súlyozatlan beérkezési arány** (beérkezett válaszok száma/releváns adatszolgáltatók száma adathelyenként): 62 %

**Egység szintű imputálási arány** (imputált adatszolgáltatók száma/összes adatszolgáltató):

Nem volt szükség imputálásra.

**Tétel szintű imputálási arány** (imputált értékek száma/összes érték adathelyenként):

Nem volt szükség imputálásra.

**Hibajavítások száma és aránya:**

Javított rekordok száma: 0

Adatszolgáltatók megkeresésével javított hibák aránya: -

Adatfeldolgozó által javított hibák aránya: -

**Időszerűség:** a tervezett közzététel és a leírt esemény referenciaideje közötti idő hossza

9 hónap.

* 1. **Időbeli pontosság:** a publikálás tervezett időpontja tartható-e, ha nem mi ennek az oka (pl. minőség-ellenőrzés, javítás)

Tartható.

* 1. **Hozzáférhetőség:**

**Indikátorok:**

**Védett adatok száma és aránya:**

Állami erdőgazdaságok: 23 db, 10 %

Állami szektor összesen: 22 db, 9 %

Magánszektor összesen: 0 db (a magánszektor esetében az országos szintre skálázás miatt az egyes statisztikák értékéből nem lehet egyedi értékre következtetni).

* 1. **Összehasonlíthatóság és koherencia:**

**Az előállított statisztikai adatok és velük kapcsolatban álló más adatok összehasonlítása**:

Ahogy arról már feljebb szó esett, a végleges statisztikák csak az Országos Erdőállomány Adattár zárását követően állíthatók elő, így az adatok megbízhatóságának ellenőrzéséhez szükséges végleges adatokat (szektor szerint megbontott adatok, m³-re vetített árbevételi adatok, bruttó ill. nettó fakitermelés stb.) a statisztikai közleményekben mutatjuk be.

**Időbeli összehasonlítás**: a gazdasági, szakpolitikai és egyéb körülmények alapján az adatok időbeli változása elfogadható, magyarázható-e

Az idősorokat a statisztikai közleményekben adjuk közre.

1. A jelentésben közölt statisztikákban az állami erdőgazdaságok magukban foglalják a HM vagyonkezelésében lévő erdőket is. [↑](#footnote-ref-1)